《题读书何》
清代·汪应铨

人生何谓富，山水绕吾庐。人生何谓贵，闭户读我书。

君构读书何，何与山水俱。藏书数千卷，任君畋且渔。

山水契动静，读书友轩虞。眺望连近远，梦寐俱恬愉。

此身置太古，此心游太虚。回视尘世间，富贵吾土苴。

作者简介：（1753—1823）江苏常熟人，字杜林。康熙五十七年进士。累官为赞善。雍正元年，罢官家居，教授湖、湘间。有《闲绿斋文稿》、《容安斋诗集》。